นิกเกอิปิดบวก 85.47 จุด จากอานิสงส์วอลล์สตรีท
นิกเกอิปิดบวก 85.47 จุด จากอานิสงส์วอลล์สตรีท
19 ต.ค. 2560

ดัชนีนิกเกอิตลาดหุ้นโตเกียวปิดปรับตัวขึ้นเป็นวันที่ 13 ติดต่อกันในวันนี้ โดยดัชนีนิกเกอิปิดที่ 21,448.52 จุด เพิ่มขึ้น 85.47 จุด หรือ +0.40% ซึ่งเป็นการปิดแดนบวกติดต่อกันยาวนานที่สุดในรอบเกือบ 30 ปี โดยได้รับปัจจัยหนุนจากตลาดหุ้นสหรัฐที่ยังคงเดินหน้าทำนิวไฮอย่างต่อเนื่อง นอกจากนี้ ภาวะการซื้อขายในตลาดหุ้นโตเกียวยังได้แรงหนุนจากเศรษฐกิจโลกที่มีแนวโน้มปรับตัวดีขึ้น รวมถึงการคาดการณ์ผลประกอบการงวดครึ่งปีแรกที่แข็งแกร่งของบริษัทจดทะเบียนญี่ปุ่น
 